**ДОГОВОР**

**за набавка на aFRR балансен капацитет и балансна енергија**

**за месец \_\_\_\_\_\_\_\_\_\_\_\_\_ 2021 година**

**Склучен помеѓу**:

1. Оператор на електропреносниот систем на Македонија – Акционерско друштво за пренос на електрична енергија и управување со електроенергетскиот систем на Република Северна Македонија во државна сопственост Скопје, ул. Максим Горки бр.4, Скопје, застапувано од Генералниот директор на АД МЕПСО Kushtrim Ramadani, во натамошниот текст АД МЕПСО од една страна, и

2.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, застапувано од Управител \_\_\_\_\_\_\_\_\_\_\_\_\_\_\_\_\_\_\_, во натамошниот текст Давател на услуги за балансирање (BSP), од друга страна.

**Предмет на Договорот**

**Член 1**

Предмет на овој договор е набавка на **aFRR балансен капацитет и балансна енергија за потребите на АД МЕПСО за месец \_\_\_\_\_\_\_\_\_\_\_,** во периодот од 00:00 часот на\_\_\_\_\_\_\_\_\_ 2021 година до 24:00 часот на \_\_\_\_\_\_\_\_\_\_\_ 2021 година.

**(месец)\_\_\_\_\_\_\_\_\_\_\_\_\_\_\_\_ 2021 година**

|  |  |  |  |
| --- | --- | --- | --- |
| **Балансни единици** | **aFRR балансен капацитет MW** | **Цена на aFRR балансен капацитет** | **Цена на aFRR балансна енергија** **€/MWh** |
| **регулација нагоре** | **регулација надолу** | **€/MW** | **регулација нагоре** | **регулација надолу** |
|  |   |   |   |   |   |
|  |  |  |  |  |  |

**Член 2**

1. BSP е должен да го стави на располагање на АД МЕПСО закупениот aFRR балансен капацитет.
2. Најдоцна до 14 часот во денот D-1, BSP до АД МЕПСО доставува распоред за диспечирање на закупените aFRR балансни единици за обезбедување aFRR балансна енергија за регулација нагоре и регулација надолу за денот D, и истиот се смета за конечен.

Распоредот за диспечирање на aFRR балансни единици се доставува до АД МЕПСО во следниот формат:



1. BSP е должен да го подеси опсегот на регулација на секоја балансна единица вклучена во распоредот за диспечирање од став (2) на овој член, така што вкупниот опсег на регулација мора да биде еднаков на закупениот балансен капацитет за периодот.
2. Во случај на несоодветно поставен опсег на регулација, произведената електрична енергија надвор од регулационот опсег ќе се смета за дебаланс.
3. АД МЕПСО ќе ги смета како меродавни само оперативните граници на балансните единици кои се поставени во рамките на оперативните и технички можности од страна на Операторите на Балансните единици, телеметрирани до SCADA системот на АД МЕПСО.

**Активирање на aFRR балансна енергија**

**Член 3**

1. АД МЕПСО ја активира aFRR балансната енергија само од балансните единици кои се закупени на аукциите за набавка на aFRR балансен капацитет и aFRR балансна енергија и истите се вклучени во распоред за диспечирање на балансните единици доставен од страна на BSP.
2. BSP е должен да обезбедува податоци за диспечирање на балансните единици за потребите на АД МЕПСО преку комуникациска врска SCADA системот на BSP и SCADA системот на АД МЕПСО.
3. aFRR се активира автоматски преку SCADA системот на АД МЕПСО кој испраќа сигнал до балансните единици на BSP кои се успешно вклучени во AGC, за активирање на потребната балансна енергија.
4. Во случај на технички потешкотии и неможност да се активира балансна енергија од aFRR балансните единици предвидени со распоредот за диспечирање BSP испраќа известување за техничката спреченост и нов распоред за диспечирање на балансните единици со расположливи балансни единици кои можат да обезбедат аFRR балансен капацитет и aFRR балансна енергија на АД МЕПСО, најдоцна еден час пред часот на активирање на балансната единица.

**Финансиско порамнување за набавениот aFRR балансен капацитет**

**Член 4**

1. АД МЕПСО врши финансиско порамнување за набавениот (закупениот) aFRR балансен капацитет врз основа на податоците за реално обезбедениот aFRR балансен капацитет од страна на BSP и цените од аукциите за aFRR балансен капацитет.
2. АД МЕПСО ќе смета дека балансните единици на BSP го овозможиле набавениот aFRR балансен капацитет доколку балансната единица го стави на располагање балансниот капацитет според техничките детали за активирање опишани во Правилата за набавка на aFRR.
3. Период на порамнување е еден календарски месец.
4. АД МЕПСО изготвува и доставува извештај до BSP за финансиско порамнување за набавката на aFRR балансен капацитет во рок од пет работни дена од првиот работен ден на месецот М+1 за месецот М.
5. Врз основа на извештајот од став (4) од овој член, BSP изготвува и доставува фактура до АД МЕПСО во рок од осум (8) работни дена од доставување на извештајот.
6. Датумот на доспевање е осум (8) работни дена од датумот на издавање на фактурата.

**Финансиско порамнување на активираната балансна енергија**

**Член 5**

1. Место на испорака на активираната aFRR балансна енергија е електропреносната мрежа на АД МЕПСО.
2. АД МЕПСО врши пресметка на активирана aFRR балансна енергија во согласност со Правилата за балансирање на ЕЕС, Член 27 “Методологија за пресметка на количината на активирана aFRR балансна енергија”.
3. Балансните единици на BSP се смета дека работат правилно во aFRR регулација ако работат кумулативно најмалку 45 минути во соодветниот час.
4. АД МЕПСО врши финансиско порамнување за активираната aFRR балансна енергија врз основа на податоците за количините на активираната aFRR балансна енергија и цените од аукциите за aFRR балансна енергија.
5. За финансиско порамнување на активираната aFRR балансна енергија се користат цените што ги дава BSPs во Д-1 за денот Д.
6. Период на финансиско порамнување е еден календарски месец.
7. АД МЕПСО испраќа извештај од пресметка на активирана aFRR балансна енергија со цел финансиско порамнување, најдоцна седум работни денови по завршување на односниот месец.
8. BSP има право на приговор на извештајот и истиот треба да го испрати преку електронска пошта (E-mail) не подоцна од два работни денови по приемот на извештајот од AД МЕПСО. АД МЕПСО го разгледува приговорот и го подготвува и испраќа конечниот извештај за порамнување не подоцна од еден работен ден откако ќе го добие приговорот и тој станува конечeн за финансиското порамнување.
9. Доколку BSP не е задоволен од конечниот извештај може да покрене постапка пред РКЕ, но тоа не ја одложува обврската за плаќање на фактурата.
10. Врз основа на извештајот од став (7) од овој член, АД МЕПСО изготвува и доставува фактура за активирана балансна енергија за регулација надолу до BSP најдоцна 12 работни денови по завршување на односниот месец.
11. Врз основа на извештајот од став (7) од овој член, BSP изготвува и доставува фактура за активирана балансна енергија за регулација нагоре до АД МЕПСО најдоцна 12 работни денови по завршување на односниот месец.
12. Датумот на доспевање на фактурата е осум (8) работни денови од датумот на издавање на фактурата.

Последици од неисполнување на обврските

**Член 6**

1. Ако BSP не успее целосно да го обезбеди закупениот aFRR балансен капацитет, необезбедениот капацитет (разликата помеѓу закупениот и обезбедениот капацитет) нема да му биде платен.
2. Необезбедениот капацитет во временскиот интервал е основа за пресметување на трошокот за необезбедената aFRR балансната енергија кој се пресметува согласно Член 30 став 2 од Правилата за Балансирање на електроенергетскиот систем.
3. АД МЕПСО изготвува извештај за необезбедениот aFRR балансен капацитет и во рок од пет работни дена од првиот работен ден на месецот М+1 за месецот М го доставува до BSP.
4. Врз основа на извештајот од став (3) од овој член, АД МЕПСО испраќа фактура за необезбедениот aFRR балансен капацитет до BSP најдоцна 12 работни дена по завршување на односниот месец.
5. Датумот на доспевање на фактурата е осум (8) работни дена од датумот на издавање на фактурата.

Гаранција за квалитетно извршување на договорот

Член 7

1. Секој давател на балансни услуги кој е внесен во Регистарот на Даватели на балансни услуги доколку учествувал на месечната аукција за набавка на аFFR балансен капацитет и балансна енергија и чија понуда е избрана за најповолна е должен да извади финансиска гаранција за квалитетно извршување на услугите најдоцна 5 дена по завршување на месечната аукција за аFRR на износ во висина од 10% од вредноста на договорениот аFRR балансен капацитет со важност до 7 дена по завршување на тековниот месец.
2. За осигурување на исплатите од овој Договор кои BSP ги има кон АД МЕПСО, BSP во рок од пет (5) дена по потпишувањето на овој Договор, ќе му поднесе на АД МЕПСО банкарска гаранција која е составен дел на овој договор или ќе депонира средства на сметка на АД МЕПСО.
3. Висината на банкарската гаранција и/или депонираните средства изнесува од 10% од вредноста на договорениот аFRR балансен капацитет.
4. Банкарската гаранција ќе биде платива со презентација на фактура и изјава потпишана од овластено лице дека фактурата не е платена во рок и начин предвиден со овој договор.
5. Банкарската гаранција мора да биде издадени во форма во која банката - гарант безусловно и неотповикливо се обврзува да го плати секој износ до гарантираниот и тоа на прво писмено барање доставено од АД МЕПСО.
6. Доколку BSP не ја плати својата обврска во договорениот рок, АД МЕПСО му доставува писмена опомена.
7. Доколку и во рок од 8 (осум) дена од доставувањето на писмената опомена BSP не ја плати доспеаната обврска, АД МЕПСО ќе ја наплати банкарската гаранција и/или ќе ги искористи депонираните средсва.
8. Рокот на важноста на банкарската гаранција и/или депонираните средства ќе го покрие предметниот месец плус 15 (петнаесет) дена од денот на валутата на фактурата за тој месец.

Раскинување на договор

Член 8

1. Кога една од договорните страни нема да ја исполни својата обврска, другата договорна страна може да бара исполнување на обврската или да го раскине договорот без отказен рок.
2. Договорната страна која поради неисполнување на договорните обврски бара продолжување на исполнување на обврската или раскинување на договорот, должна е тоа да и го соопшти на другата договорна страна без одлагање по писмен пат.
3. Во случај на раскинување на договорот по вина на BSP, АД МЕПСО ја наплаќа финансиска гаранција.

Доверливост

Член 9

1. АД МЕПСО има обврска да објавува податоци кои се дел од овој Договор согласно “Правила за формата, содржината и динамиката на доставување и објавување на податоци”.
2. За останатите податоци кои не се предмет на објавување согласно “Правила за формата, содржината и динамиката на доставување и објавување на податоци”, договорните страни се согласни да не откриваат детали од овој договор на трета страна, било да се во пишана, усна или електронска форма.
3. Ограничувањето од став (2) од овој член нема да важи само при аплицирање во Банки од страна на договорните страни и Државните тела кои би вршеле инспекција.

BSP АД МЕПСО

\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_